17 Paulo o ne a rera kwa Gerika, Italy le kwa nageng e gone jaanong e bidiwang Turkey. O ne a rerela batho ba e seng Bajuda e bile a tlhoma diphuthego tsa Bokeresete kwa mafelong ao. Bakeresete bano ba basha ba ne ba tlhoka go kgothadiwa ka gonne ba ne ba “boga mo diatleng tsa batho ba naga ya [bone].” (1 Bathes. 2:14) Mo e ka nnang ka ngwaga wa 50, Paulo o ne a kwalela Bakeresete ba kwa Thesalonika jaana: “Ka metlha re leboga Modimo fa re lo umaka lotlhe mo dithapelong tsa rona, gonne re gopola tiro ya lona ya go nna le tumelo, re sa kgaotse, le tiro ya lona ya bonatla ya lorato le boitshoko jwa lona.” (1 Bathes. 1:2, 3) Gape o ne a ba kgothaletsa gore ba nonotshane. O ne a ba raya a re: “Nnang lo gomotsane lo bo lo agane.”—1 Bathes. 5:11.